**Správa z vykonanej kontroly dodržiavania všeobecne záväzných právnych predpisov pri sprístupňovaní informácií podľa zákona č. 211/2000 Z.z. o slobodnom prístupe k informáciám doručených na mestskú časť Bratislava-Rusovce v roku 2022.**

Oprávnená osoba: Ing. Pavel Škodler, miestny kontrolór

Kontrolovaný subjekt: Miestny úrad mestskej časti Bratislava-Rusovce

 Vývojová 8

 851 10 Bratislava

 IČO 00 304 611

Predmet kontroly: Kontrola dodržiavania všeobecne záväzných právnych predpisov, všeobecne záväzných nariadení mestskej časti a interných predpisov mestskej časti Bratislava-Rusovce pri sprístupňovaní informácií podľa zákona č. 211/2000 Z.z. o slobodnom prístupe k informáciám doručených na mestskú časť v roku 2022.

Cieľ kontroly: Kontrola dodržiavania postupov evidencie, archivácie podaní, plnenie zákonných termínov na vybavenie týchto písomností.

Kontrola bola vykonaná v čase : od 17.7.2023 do 31.7.2023

Kontrolované obdobie: od 01. 01. 2022 do 31. 12. 2022

Kontrola bola vykonaná v súlade s Plánom kontrolnej činnosti na II. polrok 2023, schváleným uznesením miestneho zastupiteľstva mestskej časti Bratislava-Rusovce č. 72/2023 dňa 27.06.2023. Predmetná kontrola bola vykonaná v nadväznosti na dodržiavanie uvedených zákonov a nariadení:

• zákona č. 9/2010 Z. z. o sťažnostiach v znení neskorších predpisov

• zákona č. 85/1990 Zb. o petičnom práve v znení neskorších predpisov

• zákona č. 369/1990 Zb. o obecnom zriadení v znení neskorších predpisov v zmysle

§ 18 písm. d), e), f),

• zákona č. 377/1990 Zb. o hl. m. SR Bratislave v znení neskorších predpisov v zmysle §15

• zákona č. 357/2015 Z. z. o finančnej kontrole a vnútornom audite v znení neskorších predpisov

• Pravidiel kontrolnej činnosti miestneho kontrolóra mestskej časti Bratislava-Rusovce

• zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení zákona č. 546/2010, (§ 47a) účinnosť povinne zverejňovať zmluvy, faktúry a objednávky

• zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov

• zákon č. 71/1967 Zb. Zákon o správnom konaní (správny poriadok) v znení neskorších predpisov

Evidencia a vybavovanie doručených žiadostí o poskytnutie informácie podľa zákona č. 211/2000 Z.z. o slobodnom prístupe k informáciám v roku 2022.

Kontrolný orgán vykonal kontrolu evidencie žiadostí o sprístupnenie informácií v roku 2022. Evidencia, ktorú ku kontrole predložil kontrolovaný subjekt v zmysle náplne práce vedie referentka mestskej časti p. Mária Jajcajová, ktorá ku kontrole poskytla prehľadnú elektronicky vedenú evidenciu podaní v centrálne vedenej evidencii podaní doložených archivovanou dokumentáciou podaní a súvisiacej dokumentácie k spôsobu vybavovania žiadostí o sprístupnenie informácií. Ku kontrole boli poskytnuté originály žiadostí i ucelené spisové materiály opatrené pečiatkou miestneho úradu, v ktorom sú evidované podania od 01. 01. 2022 do 31. 12. 2022 chronologicky vzostupne do termínu zahájenia kontroly.

Kontrolovaná evidencia podaní obsahuje zákonom predpísané náležitosti v obdobnom rozsahu ako písomnosti vedené v evidencii sťažností a petícií Tieto obsahujú:

a) spisové číslo žiadosti

b) evidenčné číslo

c) poradové číslo podania v roku

d) dátum doručenia

e) údaje na identifikáciu FO alebo PO

f) predmet podania - vec

g) identifikácia pridelenia žiadosti na vybavenie

h) dátum vybavenia žiadosti

i) forma vybavenia žiadosti – vyhovené / čiastočne vyhovené/ rozhodnutie o nesprístupnení s poučením a možnosťou odvolania sa voči rozhodnutiu. Evidencia podaní obsahuje vyznačenie právoplatnosti na rozhodnutiach prípadne vyznačenie odstúpenie žiadosti z dôvodu príslušnosti povinnej osoby

j) spôsob doručenia žiadateľovi

V kontrolovanom období v časovom rozmedzí od 01.01.2022 do 31.12.2022 bolo na miestny úrad, ako povinnej osobe doručených celkom 58 žiadostí o sprístupnenie informácie označených poradovými číslami 1/2022 až 39b/2022. Žiadosti sú evidované chronologicky, vzostupne v centrálnej evidencii žiadostí za rok 2022. Prehľad žiadostí prikladám v priloženom tabuľkovom prehľade a v štruktúre, ktorú vyžaduje zákonná úprava.

Tabuľka s prehľadom žiadostí o poskytnutie informácie podľa § 2 ods. 2 zákona č. 211/2000 Z. z. doručených v roku 2022

Evid.

 číslo Dátum Spisová značka Žiadateľ o informáciu Predmet žiadosti Spôsob vybavenia Odpoveď Dátum vybavenia

1/2022

 3.1.2022 26/2022 Istav Media s.r.o. SSÚ zamietnuté po odvolaní e-mail 1.3.2022 predĺžená lehota

2/2022 17.1.2022 148/2022 Marián Sůva

 SSÚ + ŽP čiastočne vyhovené poštou 8.2.2022 predĺžená lehota

3/2022 24.1.2022 294/2022 František Lošonský dendrolog. posudok + podklady k faktúram vyhovené e-mail 3.2.2022

4/2022 31.1.2022 381/2022 Plechlo & partners Doklady k rekonštruk. komunikácie zamietnuté po odvolaní e-mail 13.4.2022

predĺžená lehota

5/2022 7.2.2022 480/2022 Peter Novák ÚP – cesta za školou vyhovené e-mail 10.2.2022

6/2022

 9.2.2022 512/2022 František Lošonský Skate park doklady zamietnuté poštou 27.4.2022 predĺžená lehota

7/2022 21.2.2022 789/2022 František Lošonský postup MÚ zamietnuté nebola zaslaná § 18 ods.3 zákona 211/2000

8/2022 22.2.2022 685/2022 Anna Harumová SSÚ čiastočne vyhovené e-mail

poštou 1.6.2022 predĺžená lehota

9/2022 1.3,2022 790/2022 František Lošonský odmeny pracovníkov čiastočne vyhovené e-mail 11.3.2022

10/2022 2.3.2022 817/2022 Istav Media s.r.o. SSÚ zamietnuté e-mail 14.3.2022

11/2022 7.3.2022 827/2022 Samuel Ondrek vylepovanie volebných plagátov vyhovené e-mail 9.3.2022

12/2022 24.3.2022 1091/2022 František Lošonský Materiály k spoločnosti A3A s.r.o. vyhovené e-mail 5.4.2022

13/2022 28.3.2022 1102/2022 František Lošonský rekonštrukcia ZŠ – mater. zamietnuté e-mail

poštou 24.4.2022

9.5.2022

predĺžená

lehota

14/2022 8.4.2022 1336/2022 Viktor Siegel green public zamietnuté e-mail

poštou 22.4.2022

predĺžená lehota

15/2022 11.4.2022 1355/2000 Michal Špernoga informácia o investíciách v ZŠ s MŠ vyhovené e-mail 21.4.2022

16/2022 19.4.2022 1419/2022 Klára Bernátová informácia o verejnom WC v MČ vyhovené e-mail 20.4.2022

17/2022 2.5.2022 1465/2022 Terézia Zborníková zimná údržba vyhovené poštou 3.5.2022

18/2022 6.5.2022 1739/2022 Darina Homzová SSÚ odstúpené

Jarovce osobne 6.5.2022

19/2022 3.6.2022 2107/2022 Ľudmila Bílá SSÚ vyhovené e-mail 13.6.2022

20/2022 6.7.2022 2521/2022 Rímska únia Rádu sv. Uršule dotácie v ZŠ s MŠ vyhovené poštou 7.7.2022

21/2022 7.7.2022 2562/2022 Kanoistky sv. Augustína dotácie v ZŠ s MŠ vyhovené poštou 7.7.2022

22/2022 2.8.2022 2840/2022 Rímsko katolícka cirkev dotácie v ZŠ s MŠ vyhovené poštou 5.8.2022

23/2022 8.8.2022 2896/2022 Anna Harumová SSÚ vyhovené e-mail 17.8.2022

24/2022 8.8.2022 2897/2022 Anna Harumová SSÚ vyhovené e-mail 17.8.2022

25/2022 11.8.2022 2950/2022 Nina Zálešáková SSÚ vyhovené e-mail 16.8.2022

26/2022 11.8.2022 2949/2022 František Lošonský mzdy pracovníkov Čiastočne

vyhovené e-mail 5.9.2022

predĺžená lehota

27/2022 12.8.2022 2958/2022 AK Encinger s.r.o. užívanie pozemku vyhovené e-mail 23.8.2022

28/2022 17.8.2022 3049/2022 Daniel Dungel developerský poplatok vyhovené e-mail 23.8.2022

29/2022 22.8.2022 3087/2022 Martin Kubanka počet obyvateľov,

oplotenie pozemkov vyhovené e-mail 5.9.2022

30/2022 30.8.2022 3178/2022 Martin Kubanka trvalé pobyty prihlásené na MČ Rusovce vyhovené e-mail 5.9.2022

31/2022 5.9.2022 3215/2022 Lucie Hončová počet psov + daň za psa vyhovené e-mail 6.9.2022

32/2022 8.9.2022 3329/2022 Ivana Balgová dávky v hmotnej núdzi vyhovené e-mailom 12.9.2022

33/2022 5.9.2022 3222/2022 Peter Martišek SSÚ vyhovené poštou 16.9.2022

34/2022 13.9.2022 3362/2022 Anna Harumová SSÚ zamietnuté elektronicky 26.9.2022

35/2022 19.9.2022 3433/2022 digital support SSÚ zamietnuté e-mail 28.9.2022

36/2022 23.9.2022

26.9.2022 3511/2022

3535/2022 postúpené z Magistrátu BA žiadosť digital support vyhovené elektronicky 4.10.2022

37/2022 28.9.2022 3546/2022 Slovenský pozemkový fond určenie druhu pozemku postúpené na Magistrát poštou 4.10.2022

38/2022 3.10.2022 3637/2022 Martin Kubanka počet obyvateľov vyhovené e-mail 4.10.2022

Ako vyplýva z doloženého tabuľkového prehľadu miestny úrad, ako povinná osoba vyhovel v plnom rozsahu celkom pri 23 žiadostiach o sprístupnení požadovaných informácií v plnom rozsahu zápisom v spise, 4 žiadosti čiastočne sprístupnil s vydaním rozhodnutia zdôvodňujúceho príčiny nevyhovenia v časti žiadosti, 2 žiadosti odstúpil povinnej osobe na následné sprístupnenie, 8 žiadostí o sprístupnenie bolo zamietnutých rozhodnutím o nesprístupnení informácie s poučením o možnosti domáhať sa práva súdnou cestou, ktoré však žiadatelia v lehote do nadobudnutia účinnosti nevyužili a 1 žiadosť bola zamietnutá z rozhodnutia prednostky miestneho úradu (§18 ods. 3 zákona č. 211/2000 Z.z.).

Kontrolný orgán preveril úplnosť spisov a záznamov v nich v celom rozsahu 38 doručených žiadostí počas roka 2022. Každý z preverených spisov obsahoval zákonom predpísané náležitosti a vykazoval znaky ich úplnosti v nasledovnom rozsahu:

a) žiadosť o sprístupnenie doručená poštou, resp. e-mailom opatrená podacím číslom registratúry

b) e-mailová komunikácia so žiadateľom v prípade výzvy na doplnenie žiadosti žiadateľa

c) vykonanie zápisu do spisu - žiadosti o sprístupnenie informácie podľa § 18 zákona

č. 211/2000 Z. z. so sprístupnenou informáciou žiadateľovi

d) rozhodnutie zápisom v spise podľa ustanovenia §2 ods.1 zákona č.211/2000 Z. z. s jeho odôvodnením

e) krycí list spisu s nasledovnými údajmi a chronológiou obehu spisu:

- evidenčné číslo žiadosti

- dátum podania žiadosti

- identifikačné údaje žiadateľa

- počet listov

- potvrdenie prijatia žiadosti zodpovedným referentom

- obsah požadovaných informácií

- žiadateľom požadovaný spôsob sprístupnenia informácie

- vyznačenie odstúpenia žiadosti

- žiadosť vybavená/čiastočne sprístupnená/zamietnutá s uvedením zdôvodnenia

- spôsob vybavenia žiadosti s vyznačením čísla rozhodnutia a spisu

- predpísané náklady spojené s poskytnutím informácie a ich úhrada

- identifikácia referenta sprístupňujúceho informáciu s vyznačením dátumu sprístupnenia

Obsahovo žiadatelia požadovali sprístupnenie informácií v oblastiach územného a stavebného poriadku, UPI, vynakladania finančných prostriedkov z rozpočtu mestskej časti a pri nakladaní s verejnými zdrojmi, dotácie občianskym združeniam a zriadeným organizáciám, mzdové náležitosti verejných funkcionárov a vedúcich zamestnancov obce, prijímania deti na predškolskú výchovu, budovania verejnej infraštruktúry, kompetencií starostky, majetkové doklady, dokumenty k susedským sporom, a iné...

Záver kontroly sprístupňovania informácií na základe doručených žiadostí o poskytnutie informácie v roku 2022

Kontrolór preveril plnenie povinností kontrolovaného subjektu i vo vzťahu k uplatňovaným postupom vybavovania žiadostí o sprístupnenie informácií. Z priloženého tabuľkového prehľadu nevyplýva porušenie zákonných postupov pri nakladaní s verejne prístupnými informáciami a ich sprístupňovaním v plnom rozsahu, čiastočnom sprístupňovaní informácií, prípadne i ich zamietnutí. V prípade sprístupnenia informácie v plnom rozsahu kontrolovaný subjekt v súlade so znením ustanovení zákona č. 211/200 Z.z. tieto sprístupňuje tzv. zápisom v spise, pričom túto skutočnosť zaznamená do centrálnej evidencie a je s ňou oboznámený i žiadateľ o poskytnutie informácie. V prípade čiastočného sprístupnenia informácie kontrolovaný subjekt vydáva rozhodnutie o čiastočnom sprístupnení informácií, ktoré sú obsahom vydaného rozhodnutia. Súčasne vydáva rozhodnutie o zamietnutí poskytnutia tej časti informácií i so zdôvodnením , kedy týmito informáciami nedisponuje, resp. ich sprístupnenie by bolo v rozpore s účinnými všeobecne záväznými predpismi, s uvedením príslušných zákonných ustanovení priamo vo vydanom rozhodnutí. Obdobne postupuje i pri zamietnutí žiadosti o poskytnutie informácií. Kontrolovaný subjekt v kontrolovanej vzorke žiadostí použil i ustanovenia o odstúpení žiadosti povinnej osobe v prípadoch, pokiaľ touto informáciou disponoval resp. bola verejne známou, o čom upovedomil v súlade so zákonom i žiadateľov. Kontrola v kontrolovanom subjekte - miestnom úrade mestskej časti Bratislava-Rusovce so sídlom Vývojová 8, 851 10 Bratislava v žiadostiach o sprístupnenie informácií doručených v roku 2022 nepreukázala nedostatky, vyžadujúce prijatie nápravných opatrení.

Kontrolovaný subjekt bol s obsahom návrhu správy oboznámený mailom dňa 8.8.2023. Súčasne boli kontrolovanému subjektu odovzdané všetky písomnosti a doklady poskytnuté v súvislosti s výkonom kontroly kontrolnému orgánu.

Vyjadrenie kontrolovaného subjektu dňa 21.8.2023

Kontrolovaný subjekt nevzniesol námietky k zisteniam uvedených v Návrhu správy.

Za kontrolovaný subjekt: Radoslav Jenčík

 starosta mestskej časti v. r.

Mgr. Roman Lukáč

 prednosta miestneho úradu v. r.

Za kontrolný orgán: Ing. Pavel Škodler

 kontrolór v. r.